28/09/2010 | Administración LocalMunicipal
Pontedeume
Lista definitiva de admitidos/excluídos para a praza de técnico superior de administración local, incluída na OEP 2008. Sinalamento data 1.º exercicio

Con data 24 de setembro de 2010, o alcalde-presidente ditou se seguinte Resolución: Por Resolución desta alcaldía de data 14 de maio de 2010, nº 446/2010, resolveuse aprobar as bases específicas da convocatoria para a provisión en propiedade con funcionarios de carreira dunha praza de Técnico superior de Administración Local, por oposición libre, encadrada na Escala de Administración Xeral, incluída na oferta de emprego público do Concello de Pontedeume para 2008 e convocar as correspondentes probas selectivas. As devanditas bases publicáronse no BOP nº 102 do 02.06.2010. Mediante Resolución desta alcaldía nº 598/2010, do 15 de xuño de 2010, aprobouse a modificación da base 4 das bases específicas da convocatoria para a provisión en propiedade con funcionarios de carreira de unha praza de Técnico superior de Administración Local, publicándose no BOP nº 115 do 21 de xuño de 2010. No “Diario Oficial de Galicia” nº 123 de 30 de xuño de 2010, publicou un extrato da citada convocatoria. No Boletín Oficial do Estado de 12.07.2010 publicouse a convocatoria comezando o prazo de presentación de instancias, de 20 días naturais; rematado o prazo de presentación de instancias, e consonte co disposto na Base 4ª das Bases xerais (BOP nº 85 do 07.05.2010), esta alcladía dictou a Resolución nº 911/2010, publicada no BOP nº 172 do 08.09.2010, pola que se aprobaba a lista provisional de admitidos e excluídos, sinalando un prazo de 10 días para os efectos de enmenda da solicitude; a desinación do tribunal cualificador e a convocatoria do Tribunal cualificador para a súa constitución e conmvocatoria dos aspirantes para o primeiro exercicio. De conformidade coa Base 4ª das Bases xerais (BOP nº 85 do 07.05.2010), pola presente, R E S O L V O: PRIMEIRO.- Aprobar a lista definitiva de admitidos e excluidos as citadas probas, expresando as causas que motivan a non admisión, que figuran de seguido: 1.- Fotocopia do DNI, pasaporte ou carné de conducir.2.- Fotocopia da titulación requirida.3.- Compromiso, en caso de ser proposto para o correspondente nomeamento como funcionario de carreira, de prestar xuramento ou promesa, no modo que prevé o Real decreto 707/1979, do 5 de abril.4.- Carta de pagamento ou xustificante acreditativo do pagamento dos dereitos de exame na tesourería municipal ou resgardo de xiro postal ou telegráfico do seu aboamento. A inclusión dos aspirantes na lista de admitidos non supón, en ningún caso, o recoñecemento por parte da Administración Municipal de que aqueles reúnan os requisitos esixibles para ser nomeados funcionarios, requisitos que deberán acreditarse segundo o establecido nas normas concretas da respectiva convocatoria. SEGUNDO: O tribunal cualificador, de conformidade co disposto na base 5ª da convocatoria, estará composto polos seguintes membros: Titular: Dona María Pilar Canzobre Méndez, Interventora do Concello de Pontedeume. Suplente: Don Manuel Vázquez Fernández, Interventor do Concello de Sada Titular: Dona Yolanda Teixido Infante, xefa do servizo da intervención da edificación e disciplina urbanística do Concello de A Coruña. Suplente: Don Fernando Garrido Negreira, Técnico de administración xeral da área de urbanismo do Concello de Cambre. Titular: Dona Pilar María Pastor Novo, Secretaria do Concello de Culleredo Suplente: Don Alfonso de Prado Fernández-Canteli, Secretario do Concello de Narón Titular: Jerai Rego Borz, Profesor Titular de Dereito administrativo da Universidade da Coruña Suplente: Valentin Visovan Gerrikagoitia, Profesora Titular de Dereito administrativo da Universidade da Coruña SECRETARIA: Dona Ana Mª Cacharrón Castelos, Secretaria do Concello de Pontedeume ou funcionario/a que legalmente a substitúa TERCEIRO: Convocar aos membros do Tribunal, ás 9:00 horas do día trinta (30) de setembro na Casa do Concello de Pontedeume, para os efectos da constitución do Tribunal. CUARTO: Convocar aos aspirantes admitidos para a celebración do primeiro exercicio que terá lugar o día trinta (30) de setembro, ás 10:00 horas, no CEIP “Couceiro Freijomil”, sito na avda. do Peirao s/n, deste Concello, debendo presentarse co documento nacional de identidade. A celebración do resto das probas publicarase no taboleiro de anuncios do Concello. QUINTO: Publicar a presente Resolución no Boletín Oficial da Provincia e no Taboleiro de anuncios da Casa do Concello. Pontedeume, vinte e catro de setembro de dous mil dez. O ALCALDE; Asdo.- Gabriel Torrente Piñeiro. Dou fe; a secretaria” Pontedeume 24 de setembro de 2010 O alcalde Asdo.- Gabriel Torrente Piñeiro